LOO ALUSEKS ON TÕSIELUSÜNDMUSED, MIDA ON OSALISELT MUUDETUD.
KAUBOI
TÕSIELUST INSPIREERITUD
Õnn kaasa, poja.
NIGEERIA, 1967
Mäletad, Cavanaugh? 15 aastat tagasi Meceita rantšos?
Suhkur rikub hambad ära.
Võta see, Iwegbuna.
Sa unustasid üht asja teha.
Mind tappa.
Tõuse püsti!
Film sai otsa. Minge koju!
Järgmisel kuul vaatame teist filmi.
Teie ema tahabki, et peagi poodi naaseksime.
Chioke.
Ettevaatlikult, mu väiksed kauboid.
See on suur suksu.
Ned Nott on vait kui nott ja Sam Shott kuiv nagu šott.
Kas parem olla Shott või Nott?
Kas see koht on kinni?
Ei, kummalisel kombel. See on paremuselt teine koht saalis.
Siin pole lampide helki tahvlil pea üldse näha.
Parim koht on muidugi mul. Võime vaheldumisi istuda.
Palun istu mujale. Me oleme ühes õpperühmas.
Olgu.
Härra A-Ki-Gi, miks te püsti seisate?
Jah?
Kas kustutaksite oma sigareti ära?
Me oleme avalikus kohas ja suits pole meeldiv.
Palun uuesti vabandust eelmise nädala pärast.
Nagu teate, prl Jonesil on isiklikke probleeme.
Me palkame uue õppeassistendi.
Huvilised tulgu pärast loengut mu jutule.
Põnev võimalus. Kuu suur on palk?
Jällegi, räägib pärast loengut.
Mida arvame Kenneth Arrow' heaoluökonoomika teoreemist?
Mu pakk saabus lõpuks.
Loodetavasti saite ka häid uudiseid.
Jajah.
Vend! Ma kutsun kõik kokku sinuga rääkima.
Kuidas sul läheb?
Hästi. Hästi.
Ütle ausalt.
Ma pean vastu.
Sa oled esimene Ikeji, kes Ameerikasse jõudis.
Sa tunned end vist üksildasena.
Aga ära unusta plaani.
Käid koolis.
Omandad teaduskraadi.
Tuled tagasi koju.
Peagi oled tagasi siin, kus su koht on.
Ja pead siis minuga koos isa poodi.
Ta naeratab meile taevast.
Iwegbuna! Tere!
Vanaema räägib.
Ema, lindistamiseks pole vaja end uhkelt riidesse panna.
Oma poja jaoks kannan parimaid rõivaid.
Ma saatsin sulle oma kootud kangast!
Poest ostetakse kõik alati ära.
Tea, et Jumal hoiab meid.
On küll olnud kokkupõrkeid
sõdurite ja presidendi vahel,
aga see ei paista väga hull olevat.
Ma tahan sind näha.
Kogu raha kiiremini, et saaksid koju tulla.
Tule magnetofonist kohemaid eemale.
Ma räägin...
Kas Nott on kontorirott, kellele meeldib fokstrott,
ja Shott on kirikurott, kellel tühi rahakott?
Või on Shott hugenott, käes fagott, ja Nott on kašelott, suu nagu kapott?
Kes teab, Nott või Shott?
Olgu, väga hea.
Pidage meeles, et eesmärk on kõike ühtemoodi hääldada.
Järgmisena tänane improviseeritud kõne
"Mida ma nädalavahetusel tegin".
Leith.
Matsin oma koera maha. Mu neiu nõudis lausa matust.
Minu arvates oli see küll nagu hane selga vesi.
Hästi. Märkimisväärselt parem.
Ma ei leidnud oma autot parklas üles.
Hästi.
Mu ema paneb end uhkelt riidesse, kuigi ma teda ei näe.
Mu vennalapsed on ohjeldamatud.
Mu vend kardab, et ma olen üksildane.
Ta soovitas mul Tulsas elavaid nigeerlastest sõpru külastada.
Me kavatseme...
Hästi. Ära unusta, et peaksime Nigeeria asemel rääkima siinsest elust.
Sellest nädalavahetusest.
Jah, seda ma teengi.
Ahah. Ma olen segaduses.
Miks on segadus vaid minuga?
Mu kõneoskusel pole ju viga.
Mul pole Karolina sosistamismuret
ja mu aktsent on Leithi omast nõrgem.
Hoia mokk maas!
Hea küll.
Me ju rääkisime sellest, et ei tõuka "publikut" eemale
nende isiklikke raskusi toonitades.
Aga kogu mu jutt peab ju paika?
Nigeerias ollakse vist otsekohesemad.
Tere, professor Robbins.
Ma esitasin õppeassistendi avalduse juba ammu.
Millal valik tehakse?
Avalduste esitamise aeg pole veel läbi.
Selge. Tuletan meelde, et ma olen kursuse parim.
Ma vajan seda tööd enim. Raha abil naaseksin suvel koju.
Ma tahan palgata tudengit, kes saaks minu asemel õpetada.
See olengi mina. - Te olete ka väga pealetükkiv.
Mil moel küll?
Näiteks sel moel, kuidas üritate antud töökohta saada.
Ausalt öeldes te tekitate inimestes veidi ebamugavust.
Tahate küll õpetajaskonnaga liituda,
aga ei ürita selleks eriti seltskonda sobida.
Vabandage nüüd mind.
MOODSAD SOENGUD
JUUKSURISALONG
METSIKU LÄÄNE RIIDED
Ma ütlesin talle: "Töökoht jääb sulle, kui palk jääb mulle."
Kas saan millegagi aidata?
See... on võrratu koht.
Aitüma.
Kas sa oma peaümbermõõtu tead?
Ei tea. Aga tahaksin teada saada.
Mille jaoks sa seda tahadki? - Kandmiseks.
Jajah, aga kus sa seda kanda kavatsed?
Igal kaabul on erinev otstarve.
Seal on Ten-gallon, The Cattleman, Gus...
Cutter, Brick, Gambler...
Millist sa tahad?
Ma tahan kaabut, mis on kõige tugevam.
Vaat see on õige!
Seesama.
See on hind?
Sellega saab kui poolmuidu.
Kes nii palju maksaks?
Mu paps kinkis selle kaabu mulle 50 aastat tagasi minu 18. sünnipäevaks.
Need pole nokamütsid, vaid investeeringud.
Õige valikuga saad eluks ajaks kaaslase.
Mis su jalanumber on? Saapaid on ka vaja.
Ei, mul pole rohkem raha.
Noh, rahast ma ei rääkinudki.
Praegu nii ei paista, aga ma olen sinu olukorras olnud.
Vern, anna õige talle need saapad,
mis ma möödunud nädalal siia tõin.
Need võivad sulle suured olla.
Hõõruvad kannad jubedalt ära.
Aga kui sa neid vannis leotad,
siis tõmbuvad kokku.
Väga helde teist. Ja ärge kartke, saapad mulle liiga ei tee.
Tere.
Iwegbuna. Ma pidin selle kohemaid salvestama!
See on liiga naljakas.
Su nõo Eno pulm on kolme päeva pärast
ja ma tahtsin selle puhul süüa teha.
Su vend ostis mulle hautamiseks elusa kitse.
Aga see kits on liiga tark.
Ta ei taha surra.
Ta põgenes su venna eest tuppa...
Ta on siin, Chioke!
Ma ütlen sulle, su vend on karjus!
Paha kits!
Sa ei tee seal midagi nii pöörast kui see, mis siin toimub.
Ema.
Ma vajan abi.
Mina küll ei tule.
Ma olen kitsemängudeks liiga vana.
Mu poeg.
Kuula mind.
Ma tahan, et sa kogeksid seal midagi,
enne kui tagasi koju tuled.
Jah, ema.
Oi, vabandust.
Härra A-Ki-Gi.
Olge hea ja...
võtke istet, siis saame alustada.
Niisiis, jätkame arutelu teemal, kuidas kaugele jõudnud tööstuse areng
on vahetuskursside stabiliseerumisega seotud.
Mine, lehm!
Paha lehm!
Ai raisk!
Kuule, mida sa teed?
Ma aitan teid! - Sa saad sedasi viga.
Ettevaatust!
Olgu, püsi nüüd seal. Püsi seal.
Rahu.
Päris seda just vaja polnud.
Tule aita, kui juba siin oled.
Tule, poja. Võta tal tagant kinni.
Rahu, rahu!
Tahad aidata? Tule siis appi.
Haardesse pead võtma, poja.
Hea küll.
Suru nüüd oma ilusad saapad kändude kombel maa sisse.
Suru saapad maa sisse. Väga hea.
Ole nüüd rahulikult.
Lihtsalt ole temaga.
Väga hea.
Olgu, võid lahti lasta.
Hea küll, tüdruk. Mine nüüd.
Tubli töö, kollanokk. Pane värav kinni.
Palun üks apelsinilimonaad.
Pane see minu arvele.
On alles suur hambaork. Kust sa sellise said?
Nigeeriast.
Isver, pole vaja...
Esimene aasta uute saabastega on alati ränk.
Varsti sa ei mäletagi, kuidas nendeta käia said.
Need on eluaegsed jalanõud.
Kolm viset.
Kolm strike'i. Kolm out'i.
Ainult Ameerikas saab selline täiuslik mäng eksisteerida.
Pesapall.
Ainult Ameerikas lisad käibemaksu pärast hinnasildi nägemist.
Ainult siin sa...
naeratad, aga mitte siiralt.
Karolina, millised edusammud!
Aitäh sulle.
Ma räägin millestki... mida on ainult Ameerikas.
Hamburgerid.
Juustuburgerid.
Peekoniga juustuburgerid.
Tšilliga juustuburgerid.
Peekoni ja tšilliga juustuburgerid.
Milleks? Milleks seda teha?
Võtke muid asju kõrvale, kui tahate.
Sööge oma saia ja tomatit.
Aga milleks märg salatileht? Milleks juust?
Ja siis peekon? Sealiha ka?
Kõige üksteise peale virna ladumine on üks paras haigus.
Mille maitset on tunda?
Te tunnete märja ketšupi ja märja sinepi maitset.
Märja sibula maitset.
Märja hapukurgi maitset. Kõige märjema salajase kastme maitset.
Kui Jumal lõi liha, siis kas ta ütles Aadamale:
"Kastet on peale vaja"?
Milleks üldse lehm?
Te ei märkakski, kui ma ta vabastan.
Ütlete ikka: "Nii maitsev hamburger. Väga märg."
See on asi, mida on ainult Ameerikas.
Braavo!
Ma vaid tantsisin. - Nagu Jackson Five'i kuues liige.
Vennad. Õed.
Nii tore on oma vanu sõpru taas näha.
Mul surid neljatunnise sõiduga jalad ära, aga kohale jõudsin.
Hei! Iwegbuna!
Aafrika Howdy Doody saabus.
Vennas, sa küll tunned end üksildasena, aga kauboiasja asemel külasta meid rohkem.
Saame bensurahaga aidata või ise su juurde sõita.
Jah, ma tundsin end üksildasena, aga olukord on paranemas.
Victor, fufu't on veel? - Ikka.
Ma tulin kaugele Tulsasse, et tõelist toitu süüa.
Ära liialt erutu, see on küpsetussegust tehtud.
Ma nimetan seda "Okie fufu'ks".
Iwegbuna, sa vahetad teemat. Miks sa sedasi riides oled?
Jah. - Sina oma kauboifetišiga.
Härra Pony Express.
Igbo mees mõistab oma kodu tähtsust...
Hakkab pihta.
...ja kauboi mõistab ka.
Selge. - Jah.
Me peame lugu naistest ja lastest.
Kõnnime enesekindlalt, kuigi meie riik sülitas me peale.
Täpselt nii.
Mida muud me siis oleme, kui mitte kauboid?
Äge!
Vaatasin isaga vesterne, enne kui ta ära suri.
Jah. - Ka tema oli kauboi.
Ning meie võõrustaja ja Okie fufu looja terviseks.
Aitäh, Victor!
Võtke heaks, võtke heaks.
Proovi ka. - Tõeline rõõm on seda maitsta,
aga kibelen juba koju, et saaksin ema jamssi ja egusi't süüa.
Iwegbuna. Millal su perest viimati kuulda oli?
Tükk aega tagasi. Nigeeria post on kohutav. Mis siis?
Ma pidin sel suvel kojumineku ära jätma.
Mina samuti.
Olukord halveneb taas.
Milleks karta?
Riik elas kodusõja üle. Mida veel juhtuda saab?
Sa oled liiga tark, et nii naiivset juttu rääkida.
Rahvas kardab nii väga,
et raha kantakse Nigeeria pankadest mujale üle.
Mina sinu asemel helistaksin koju.
Operaator.
Operaator? - Jah?
Jah.
Rahvusvaheline kõne. - Mis riiki?
Nigeeriasse Abiriba linna. - Mis numbrile?
Ühendage nende kõnekeskusega. Pean sõnumi jätma.
Olete nõus kaugekõne eest maksma? - Jah.
Palun oodake.
Iwegbuna.
Chioke!
Chioke! Räägi kõvemini!
Ühendus on ju niru.
Vend,
nii tore on sinu häält kuulda.
Ma tahaksin sinu nägu ka näha.
Mis toimub?
Kuula mind.
Räägitakse, et sõjavägi tahab võimu haarata!
Kas sa kuuled?
Mida nad praegu teevad?
Keegi ei tea.
Me oleme terved.
Pakime oma kauba kokku,
et nad ei saaks kõike endale võtta.
Mida? Ma peaks koju tulema.
Ärgu tulgu!
Kaua veel räägite? Aitab küll.
Mul on raha ühe otsa pileti jaoks.
Ma tulen koju. - Ei!
Aga plaan oli... - Ei, ei, ei!
Plaanid muutuvad!
Praegu ei saa Nigeerias midagi saavutada.
Sina oled seal.
Löö läbi kohas, kus selleks võimalusi on.
Nii sa aitaksidki meid.
Halloo?
Öelge siis, hr A-Ki-Gi...
miks te olete parim kandidaat sellele kohale.
Ma ei tea. Võib-olla polegi.
Ma ei teagi, kas seda töökohta enam vajan.
Tõesti? Te ju olete mind sellega nädalaid tüüdanud.
Mis juhtus, hr A-Ki-Gi?
"Ikeji".
Mitte "A-Ki-Gi", vaid "härra Ikeji".
Ma vajasin töökohta, et kodus käimiseks raha koguda.
Aga mu riik varises kokku ja ma ei naase sinna niipea.
Noh, hr Ikeji,
Nigeerias on naftat, seega küll majandus toibub...
Ei. Naftat leides tundsime end rikkana,
aga see oli Hollandi tõve algus.
Corden-Neary mudel ei pruugi antud olukorras kehtida...
Kehtib küll. Nigeerias on põhimõtteliselt ühe tootega majandus.
Leiti naftat ja valuuta väärtus tõusis järsult,
aga üldisem majanduskasv seiskus.
Nüüd on levinud äärmine vaesus ja laialdane korruptsioon.
Ning nüüd kukutas sõjavägi minu riigi valitsuse.
Ma lugesin sellest. Tunnen kaasa.
Aga pean tõdema...
hr Ikeji, et mõte Corden-Neary mudelist Lääne-Aafrikas on...
väga huvitav.
See mudel ennustab hästi arengumaade destabiliseerumist.
Halloo?
Mu pere!
Chioke, kuidas sul läheb?
Ema, loodetavasti sa paned end mu jaoks ikka uhkelt riidesse.
Halloo!
Me ei saa enam isegi ajalehti usaldada.
Jäta selle lugemine.
Tule kuula oma venna lindistust.
Ma tahtsin saata teile midagi,
mis meid kõiki rõõmustaks.
See on väga hea, lausa võrratu uudis.
Teie au ja uhkus Iwegbuna Ikeji
sai omale töökoha.
Olen professor Robbinsi õppeassistent
majandusteaduskonnas.
Ja järgmisel semestril loen kursust
arengumaade majanduse mõistmise teemal.
Hei!
Vau!
Chioke, ma avastasin midagi uuesti.
Kauboid.
Kauboid on päriselt olemas.
Ma nägin neid.
Ma vaatan neid praegugi, teiega rääkides.
Ma tahaksin neid ka oma silmaga näha.
Küll kunagi näed.
Ma toon teid kõiki siia, et saaksite nendega kohtuda.
Kauboidel on raske elu,
aga nad tulevad toime. Nagu meiegi.
Chioke.
Meie poodi enam pole,
aga küll su helge pea midagi uut välja mõtleb.
Ärge liiga palju muretsege.
Küll ma tulen siin toime.
Ma lasen kassetil lõpuni lindistada,
et te lehmi kuuleksite.
Saaksite kapitalivoogu lähemalt uurida.
Öeldakse ju "aja raha jälgi"?
Aitäh. - Jätkake samas vaimus.
Härra Ikeji.
Kas kõik on korras?
Teaduskonnas on kombeks...
uuele õppejõule esimene palgatšekk isiklikult üle anda.
Tore, et olete meiega.
Mina soovitan selle eest midagi erilist osta.
OKLAHOMA ÜLIKOOL
IWEGBUNA ON NÜÜD LOUISIANAS MAJANDUSTEADUSKONNA DEKAAN.
AGA HAMBURGEREID EI MÕISTA TA SIIANI.
PÕHINEB AJAKIRJA EPIC SARJAL "LITTLE AMERICA"
Tõlkinud Silver Pärnpuu